User:NTBudapest/sandbox

Др Јованка Ластић је директор Српског образовног центра "Никола Тесла" из Будимпеште. СОЦ "Никола Тесла" је образовна институција која делује на пољу образовања српске националне мањине у Мађарској.

Порекло
Др Јованка Ластић, рођена 1961. године у Будимпешти, од мајке Софије Шошић из Чобанца, професора српског језика и књижевности и географије и оца Војислава Ластића грађевинског инжењера и економисте пореклом из Ловре.

Мађарски држављанин, члан српске народносне заједнице у Мађарској.

Образовање
Основну и средњу школу на српском језику завршила је у Будимпешти. Диплому лекара стиче на Медицинског факултету Универзитета у Београду а звање професора биологије и екологије на Природно-математичком факултету Универзитета у Новом Саду.

Докторске студије (PhD) са тематиком „Хемотерапија примарних коштаних тумора“ завршава на Медицинском факултету Семелвајс универзитета у Будимпешти, где у међувремену успешно полаже специјалистички испит и добија звање хирург специјалиста ортопед.

2010. године завршава пост градуалне студије на Катедри за друштвене науке Техничког факултета Универзитета у Будимпешти и стиче звање Менаџер у просвети. Од 2011. године је регистровани експерт и стручни надзорник у области образовања и народности у Мађарској.

Професионални ангажман
Од 2014. године све време док је постојала, значи до окончања свог рада и мандата, била је члан Националног савета за уџбенике, где је била ангажована да се обезбеде што квалитетнији уџбеници за српску као и за све остале народности. У оквиру пројекта Европске уније за обезбеђивање уџбеника на српском језику, превела је све одобрене уџбенике биологије за основну школу и гимназију са мађарског на српски језик односно саставила је српско-мађарски школски речник из биологије.

Од 2006. године у сарадњи са Министарством просвете Републике Србије и Српским педагошким и методолошким центром из Мађарске, покренула је организовање усавршавања у матици, за педагоге (наставно особље), који су запослени у српским народносним школама у Мађарској, које се до прошле године веома успешно и конструктивно, сваке године одржавало у Србији, махом у Београду.

1998., 2002., 2006., 2010., 2014. и 2019. бива изабрана за посланика и председника у Српској самоуправи другог дистрикта у Будимпешти, за време прва три изборна циклуса и сада у последњем постаје члан Скупштине Самоуправе Срба у Мађарској односно члан и председник Одбора за школство Самоуправе Срба у Мађарској.

Од 2002. до 2023. године представник је српске народности у Државном савету народности при Министарству за људске ресурсе (сада Министарство унутрашњих послова), и у тој функцији за време бројних реформи основног и средњег образовања учествује у изради свих основних докумената који тангирају српско народносно образовање у Мађарској.

2010. и 2020. године учествује у изради и модификацији Националног образовног програма за основно и средње образовање у Мађарској.

Одликовања и награде
2018. године добија одликовање мађарске владе „Медаља за мањине“ за истакнуту улогу у очувању српске заједнице у Мађарској.

2019. године додељена јој је Светосавска награда Министарства просвете, науке и технолошког развоја Републике Србије.

2020. године Свети Архијерејски Синод Српске Православне Цркве додељује јој Орден Светога Саве другог степена у знак признања за дугогодишњи, самопрегорни рад на пољу просвете и образовања.

2021. године указом председника Републике Србије одликована је Златном медаљом за заслуге у очувању и унапређењу положаја српске заједнице у Мађарској.

2022. године институцији коју води додељена је награда „Институција пријатељ породице“ у складу са програмом мађарске владе у области јачања друштвене улоге породице.

2023. године одлуком председника Владе Републике Српске (Босна и Херцеговина) одликована је Медаљом заслуга за народ за унапређење односа Републике Српске и српске заједнице у Мађарској.

У наредном периоду најважнијим својим задатком сматра, да се систем српског школства у Мађарској, под будним оком српске заједнице у Мађарској као и уз подршку матице Републике Србије, стабилизује и на тај начин обезбеди опстанак српске народности на овим просторима.